UDHËZIM
Nr. 197, datë 12.4.2021

PËR NJË SHTESË DHE NDRYSHIM NË UDHËZIMIN NR. 65, DATË 4.2.2021, “PËR PËRCAKTIMIN E DOKUMENTACIONIT TË NEVOJSHËM PËR FITIMIN, HEQJEN DORË DHE RIFITIMIN E SHTETËSISË SHQIPTARE, FORMËN DHE MËNYRËN E PLOTËSIMIT TË KËRKESËS, TË PROCEDURËS PËR KRYERJEN E VERIFIKIMEVE PRANË INSTITUCIONEVE PËRGJEGJËSE, SI DHE TË PROCEDURËS DHE DOKUMENTACIONIT PËR SHTYRJEN E AFATIT PËR KRYERJEN E BETIMIT”

Në mbështetje të pikës 4, të nenit 102, të Kushtetutës; të pikës 3 të nenit 6, të pikës 7 të nenit 8, të pikës 3 të nenit 10, të pikës 2 të nenit 11, të pikës 2 të nenit 13, të pikës 1 të nenit 17, të pikës 3 të nenit 18, të pikës 1 të nenit 19 dhe të pikës 2 të nenit 22, të ligjit nr. 113/2020, “Për shtetësinë”

UDHËZOJ:

Në udhëzimin nr. 65, datë 4.2.2021, “Për përcaktimin e dokumentacionit të nevojshëm për fitimin, heqjen dorë dhe rifitimin e shtetësisë shqiptare, formën dhe mënyrën e plotësimit të kërkesës, të procedurës për kryerjen e verifikimeve pranë institucioneve përgjegjëse, si dhe të procedurës dhe të dokumentacionit për shtyrjen e afatit për kryerjen e betimit”, bëhet shtesa dhe ndryshimi si më poshtë:
1. Shkronja “h” e pikës 1, të kreut V, “Dokumente që kërkohen për heqjen dorë nga shtetësia shqiptare”, ndryshohet si vijon:
“h) Vërtetim i lëshuar nga Zyra e Përmbarimit, nëse ka detyrime ndaj personave fizikë dhe juridikë, privatë apo shtetërorë[footnoteRef:2]*.”. [2: * Koment. Dokumentet, të cilat kanë shenjën “*” merren në Republikën e Shqipërisë.] 

[bookmark: _GoBack]2. Pas shkronjës “h” të pikës 1, të kreut V, “Dokumente që kërkohen për heqjen dorë nga shtetësia shqiptare”, shtohet shkronja “h/1” me përmbajtje si më poshtë vijon:
“h/1) Vërtetim i lëshuar nga Zyra e Përmbarimit, nëse ka likuiduar të gjitha detyrimet financiare për bashkëshortin/bashkëshorten/fëmijën apo personat nën kujdestari.
3. Ngarkohen për zbatimin e këtij udhëzimi struktura përgjegjëse pranë Ministrisë së Brendshme dhe strukturat vendore të Policisë së Shtetit.
4. Ngarkohet Sekretari i Përgjithshëm për ndjekjen dhe kontrollin e zbatimit të këtij udhëzimi.
Ky udhëzim hyn në fuqi pas botimit në Fletoren Zyrtare. 

